
13. Par priekšlikumu valstij piekrītošo dzīvokļu īpašumu “Ambulance”-6 un “Sniedzes”-5, Snēpelē, Snēpeles pagastā, Kuldīgas novadā, pārņemšanai*

Ziņo I. Astaševska

Izskatot Valsts ieņēmuma dienesta 27.01.2023. vēstuli Nr. P009-5/5.1/280 “Par valstij piekritīgajiem nekustamajiem īpašumiem Kuldīgas novadā” (reģistrācijas Nr. KNP/2.13/23/469, 27.01.2023.), Kuldīgas novada dome konstatē:
1. Dzīvoklis “Ambulance”-6, Snēpelē, Snēpeles pagastā, Kuldīgas novadā, telpu grupas kadastra apzīmējums 62900060278001003, un tai funkcionāli saistītās kopīpašuma 409/3499 domājamās daļas no būvēm ar kadastra apzīmējumiem 62900060278001, 62900060278002 un zemes vienības ar kadastra apzīmējumu 62900060278 nav nostiprinātas zemesgrāmatā. Dzīvoklis 40,9 m2 platībā, kurā ir telpas: gaitenis, sanitārā telpa, virtuve, 2 dzīvojamās telpas. Dzīvoklī deklarēto personu nav.
2. Dzīvoklis “Sniedzes”-5, Snēpelē, Snēpeles pagastā, Kuldīgas novadā, telpu grupas kadastra apzīmējums 62900060279001005, un tam funkcionāli saistītās kopīpašuma 355/9734 domājamās daļas no būves ar kadastra apzīmējumu 62900060279001 un zemes vienības ar kadastra apzīmējumu 62900060279 nav nostiprinātas zemesgrāmatā. Dzīvoklis 35,5 m2 platībā, kurā ir telpas: 2 gaiteņi, vannas istaba, virtuve, istaba, pieliekamais un lodžija. Dzīvoklī deklarēto personu nav.
3. Valsts ieņēmumu dienests informē, ka, pamatojoties uz Kurzemes rajona tiesas (Kuldīgā) 2021. gada 2. novembra spriedumu civillietā Nr.C69333621 un Kurzemes rajona tiesas (Liepājā) 2021. gada 29. novembra spriedumu civillietā Nr. C69355921, nekustamie īpašumi – dzīvoklis “Ambulance”-6, Snēpeles pagastā, Kuldīgas novadā, telpu grupas kadastra apzīmējums 62900060278001003, un dzīvoklis “Sniedzes”-5, Snēpelē, Snēpeles pagastā, Kuldīgas novadā, telpu grupas kadastra apzīmējums 62900060279001005, ir ņemti valsts uzskaitē.
4. Atbilstoši Publiskas personas mantas atsavināšanas likuma:
4.1. 42. panta pirmajai daļai “(1) Valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.”;
4.2. 42.1 pantā noteiktajam “(1) Valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. (2) Ministru kabineta vai pašvaldības domes lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Šajā gadījumā iestādes atbrīvojamas no kancelejas nodevas samaksas, kas saistīta ar nekustamā īpašuma ierakstīšanu un īpašuma tiesību nostiprināšanu zemesgrāmatā. (3) Visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi.”.
5. Snēpeles ciemā ir ierobežots pašvaldībai piederošo dzīvokļu piedāvājums izīrēšanai. Pēc Snēpeles pagasta pārvaldes sniegtās informācijas dzīvoklis “Sniedzes”-5, Snēpelē, Snēpeles pagastā, Kuldīgas novadā, ir dzīvošanai derīgā stāvoklī un tas būtu nepieciešams, lai nodrošinātu Pašvaldību likuma 4. panta pirmās daļas 10. punktā noteikto funkciju izpildi. 
6. Pašvaldību likuma:
6.1. 4. panta pirmās daļas 10. punktā noteikts, ka “Pašvaldībai ir šādas autonomās funkcijas: 10) sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu”;
6.2. 10. panta pirmās daļas 16. punktā noteikts, ka “Dome ir tiesīga izlemt ikvienu pašvaldības kompetences jautājumu. Tikai domes kompetencē ir: 16) lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”;
6.3. 73. panta ceturtajā daļā noteikts, ka “Pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu”.

Ņemot vērā iepriekš minēto un pamatojoties uz Publiskas personas mantas atsavināšanas likuma 42. panta otro daļu, 42.1 pantu, Pašvaldību likuma 4. panta pirmās daļas 10. punktu, 10. panta pirmās daļas 16. punktu, 73. panta ceturto daļu, atklāti balsojot ar 14 balsīm „par” (I. Astaševska, A. Roberts, A. Kimbors, B. Freija, B. Mikāla, A. Gustovskis, R. Lapuķis, R. Ernsons, A. Zankovskis, L. Robežniece, R. Valters, K. Ansone, R. Karloviča, D. Kalniņa), „pret” nav, „atturas” nav, Kuldīgas novada dome nolemj:

1. Noteikt, ka dzīvoklis “Sniedzes”-5, Snēpelē, Snēpeles pagastā, Kuldīgas novadā, ir nepieciešams pašvaldības autonomo funkciju nodrošināšanai saskaņā ar Pašvaldību likuma 4. panta pirmās daļas 10. punktu, kurā noteikts, ka pašvaldībai ir šādas autonomās funkcijas: sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.
2. Pārņemt Kuldīgas novada pašvaldības īpašumā bez atlīdzības dzīvokli “Sniedzes”-5, Snēpelē, Snēpeles pagastā, Kuldīgas novadā.
3. Noteikt, ka dzīvoklis “Ambulance”-6, Snēpelē, Snēpeles pagastā, Kuldīgas novadā, nav nepieciešams pašvaldības autonomo funkciju nodrošināšanai saskaņā ar Pašvaldību likuma 4. panta pirmās daļas 10. punktu, kurā noteikts, ka pašvaldībai ir šādas autonomās funkcijas: sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.
4. Nepārņemt Kuldīgas novada pašvaldības īpašumā bez atlīdzības dzīvokli “Ambulance”-6, Snēpelē, Snēpeles pagastā, Kuldīgas novadā.
5. Kuldīgas novada pašvaldībai segt visus izdevumus, kas saistīti ar dzīvokļa “Sniedzes”-5, Snēpelē, Snēpeles pagastā, Kuldīgas novadā, pārņemšanu un nostiprināšanu zemesgrāmatā uz Kuldīgas novada pašvaldības vārda.
6. Finansējumu piešķirt no Nekustamo īpašumu nodaļas budžeta.
7. Atbildīgais par lēmuma izpildi - Nekustamo īpašumu nodaļa.

Pielikumā: objekta fotofiksācija.
Pievienotie dokumenti: Valsts ieņēmuma dienesta 27.01.2023. vēstule Nr. P009-5/5.1/280 “Par valstij piekritīgajiem nekustamajiem īpašumiem Kuldīgas novadā”.

